Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. Il-Kummissjoni Ewropea – Stqarrija għall-istampa Is-sikurezza fit-toroq: Il-progress fit-tnaqqis tal-imwiet fit-toroq tal-UE jaqa' għal 2 % fl-2011 Brussell, id-29 ta' Marzu 2012 - Il-progress fit-tnaqqis tal-għadd ta' fatalitajiet fit-toroq waqa' sinifikament matul is-sena l-oħra (għal -2 %) meta mqabbel mat-tnaqqis verament promettenti madwar l-UE fl-aħħar għaxar snin (medja ta' -6 %), skont l-aħħar ċifri ppubblikati llum mill-Kummissjoni Ewropea. Agħar minn hekk, xi Stati Membri tal-UE, bħall-Ġermanja u l-Isvezja, li għandhom rekords tas-sikurezza tajbin ħafna, issa qed juru żieda sinifikanti fl-imwiet. Fi Stati Membri oħra, bħall-Polonja u l-Belġju - li diġà qed jaqaw lura fis-sikurezza fit-toroq - l-imwiet żdiedu. Għadha qed tippersisti l-problema tal-muturi – fejn f'iktar minn għaxar snin il-fatalitajiet għadhom ma naqsux. Il-Kummissarju tal-UE għat-Trasport, Siim Kallas qal; “Dawn iċ-ċifri qed iġagħluna nirrealizzaw ir-realtà x'inhi. Dan huwa l-iżjed nuqqas bil-mod fl-imwiet fit-toroq f'għaxar snin. Kuljum għadhom imutu 85 persuna fit-toroq tal-Ewropa. Dan huwa inaċċettabbli. Irridu nintensifikaw ħafna l-isforzi tagħna kemm fuq il-livell tal-UE kif ukoll fuq dak nazzjonali biex nilħqu l-għan tagħna li nerġgħu nnaqqsu l-fatalitajiet bin-nofs sal-2020. Jien qed nikteb lill-Ministri fl-Istati Membri kollha biex nitlob għal informazzjoni dwar il-pjanijiet nazzjonali ta' infurzar tas-sikurezza fit-toroq għall-2012. Jien irrid inkun żgurat li anki fi żminijiet ekonomiċi ibsin, din il-ħidma importanti, li hija daqshekk ċentrali għas-sikurezza fit-toroq, mhix qed tonqos. Fuq il-livell tal-UE, fl-2012 jien se nimmira speċifikament ukoll il-fatalitajiet tal-muturi, għax irridu naraw bidla f'din ix-xejra attwali u li dawn l-imwiet jibdew jonqsu.” It-tabella mehmuża - "fatalitajiet fit-toroq għal kull pajjiż" - turi l-progress li sar mill-2001, biċ-ċifri tal-pajjiżi kollha madwar l-UE, imqassmin skont il-pajjiż. Tinkludi l-aktar ċifri riċenti għall-2011. Matul l-aħħar għaxar snin sar progress kbir taħt il-Pjan ta' Azzjoni tas-Sikurezza fit-Toroq tal-UE 2001-2011. Il-fatalitajiet fit-toroq naqsu bi kważi 45 % u ġew salvati iktar minn 125 000 ruħ . L-imwiet fit-toroq fl-UE naqsu fuq medja ta' 6 % kull sena. U f'ċerti pajjiżi dan in-nuqqas tela' wkoll għall-11 % (2010). Il-pjan ta' azzjoni għas-sikurezza fit-toroq tal-UE 2011-2020 F'Lulju 2010, il-Kummissjoni adottat pjanijiet ta' sfida biex tnaqqas bin-nofs l-għadd ta' mwiet fit-toroq Ewropej fl-10 snin li ġejjin. L-inizjattivi proposti fl-"Orjentazzjonijiet ta' Politika Ewropea għas-Sikurezza tat-Toroq 2011-2020" ivarjaw minn standards ogħla stabbiliti għas-sikurezza tal-vetturi, sat-titjib fit-taħriġ tal-utenti tat-toroq u ż-żieda fl-infurzar tar-regoli tat-toroq. Il-Kummissjoni qed taħdem mill-qrib mal-Istati Membri sabiex timplimenta dan il-programm. Programm ta' azzjoni għas-sikurezza fit-toroq 2011-2020: Il-programm ta' azzjoni għas-Sikurezza tat-Toroq jistabbilixxi taħlita ta' inizjattivi li jikkonċentraw fuq it-titjib tal-vetturi, l-infrastruttura u l-imġiba tal-utenti tat-toroq. Hemm seba' għanijiet strateġiċi: Miżuri tas-sikurezza mtejba għat-trakkijiet u l-karozzi Bini ta' toroq iktar sikuri Żvilupp ta' vetturi intelliġenti Tisħiħ fl-għoti tal-liċenzji u t-taħriġ Infurzar aħjar Konċentrazzjoni fuq il-korrimenti Konċentrazzjoni ġdida fuq is-sewwieqa tal-muturi. Il-miżuri dettaljati għal kull għan strateġiku jinsabu elenkati fil-MEMO/10/343. Ara wkoll: MEMO/11/483 Xi jmiss issa? Se titkattar l-ħidma biex jiġi implimentat il-Pjan ta' Azzjoni tas-Sikurezza tatt-Toroq tal-UE 2011-2020. Barra minn hekk, il-Viċi President illum ħabbar l-intenzjoni tiegħu li jintensifika l-isforzi marbuta mal-infurzar nazzjonali u mal-utenti tat-toroq li jużaw il-muturi, li huma fost l-iktar vulnerabbli. Stat Membru Fatalitajiet għal kull miljun persuna Evoluzzjoni tal-fatalitajiet 2001 2010 2011 (proviżorja) 2001-2010 Medja tat-tnaqqis annwali 2010-2011 (proviżorja) Il-Belġju 145 75 77 -45% -6% 4% Il-Bulgarija 124 103 88 -23% -3% -15% Ir-Repubblika Ċeka 130 76 73 -40% -5% -4% Id-Danimarka 81 46 40 -41% -6% -18% Il-Ġermanja 85 45 49 -48% -7% 10% L-Estonja 146 58 75 -61% -10% 29% L-Irlanda 107 47 42 -49% -7% -13% Il-Greċja 172 111 97 -33% -4% -13% Spanja* 136 54 50 -50% -9% -6% Franza 134 62 61 -51% -8% 0% L-Italja* 125 68 65 -42% -6% -4% Ċipru 140 75 88 -39% -5% 18% Il-Latvja 236 97 80 -61% -10% -18% Il-Litwanja 202 90 92 -58% -9% -3% Il-Lussemburgu 159 64 70 -54% -8% 13% L-Ungerija 121 74 64 -40% -6% -14% Malta 41 36 41 -6% -1% 13% Il-Pajjiżi l-Baxxi* 62 32 33 -46% -7% 2% L-Awstrija 119 66 62 -42% -6% -6% Il-Polonja 145 102 109 -29% -4% 7% Il-Portugall 163 79 74 -44% -6% -6% Ir-Rumanija 109 111 94 -3% 0% -15% Is-Slovenja 140 67 69 -50% -7% 1% Is-Slovakkja 114 68 59 -40% -5% -6% Il-Finlandja 84 51 54 -37% -5% 6% L-Isvezja 66 28 33 -54% -8% 18% Ir-Renju Unit* 61 31 32 -47% -7% 5% UE 112 62 61 -43% -6% -2% *Dejta preliminarja bbażata fuq l-aħħar dejta disponibbli. L-istimi tar-Renju Unit u l-Pajjiżi l-Baxxi huma bbażati fuq dejta minn Jannar sa Settembru. L-istimi tal-Italja u Spanja huma bbażati fuq dejta miġbura mill-pulizija, u jeskludu ż-żoni urbani. Tabella 1 Xejriet fil-fatalitajiet fit-toroq tal-UE (l-utenti kollha) 2000-2010 It-tabella turi li filwaqt li l-fatalitajiet tal-karozzi, persuni mexjin, roti u mopeds ilkoll naqsu mill-2001 'l hawn, dan mhux il-każ għall-muturi. Kuntatti: Helen Kearns (+32 2 298 76 38) Dale Kidd (+32 2 295 74 61)